
REPUBLIKA HRVATSKA						      
TRGOVAČKI SUD U SPLITU
Split, Sukoišanska 6						

U   I M E   R E P U B L I K E    H R V A T S K E
R J E Š E N J E
	Trgovački sud u Splitu, po sutkinji Ani Golub Gruić, kao stečajnoj sutkinji, u postupku povodom prijedloga predlagatelja Financijske agencije – Regionalni centar Split, za otvaranje stečajnog postupka nad dužnikom MRIŽA RIBARSKA d.o.o., OIB: 95866467543, Split, Trumbićeva obala 13, 14. studenog 2017. 
r i j e š i o    j e
Obustavlja se stečajni postupak nad dužnikom MRIŽA RIBARSKA d.o.o., OIB: 95866467543, Split, Trumbićeva obala 13.

Obrazloženje
Financijska agencija, Regionalni centar Split, Podružnica Split, podnijela je ovom sudu dana 26. travnja 2017., na temelju odredbe čl. 444.  st. 2. SZ-a, prijedlog za otvaranje stečajnog postupka nad dužnikom MRIŽA RIBARSKA d.o.o., OIB: 95866467543, Split, Trumbićeva obala 13. U prijedlogu se navodi da dužnik na dan 1. rujna 2015. u Očevidniku redoslijeda osnova za plaćanje ima evidentirane neizvršene osnove za plaćanja u neprekinutom razdoblju od 1500 dana, u ukupnom iznosu od 94.337,74 kn, kao i da prema podacima koji su dostavljeni od Hrvatskog zavoda za mirovinsko osiguranje dužnik ima jednog zaposlenog. 
	Rješenjem ovog suda poslovni broj 11. St-1169/2016 od 6. travnja 2017. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom i određeno je ročište radi očitovanja o prijedlogu za otvaranje stečajnog postupka za dan 9. lipnja 2017. Predmetno ročište je odgođeno, a od FINA-e je zatražena nova potvrda o blokadi računa i novčanih sredstava dužnika u smislu odredbe čl. 6. st. 4. Stečajnog zakona (˝Narodne novine˝ broj 71/15; dalje: SZ).
	Dana 13. studenog 2017. zaprimljena je potvrda FINA-e sa o blokadi računa i novčanih sredstava ovršenika iz koje proizlazi da je na dan izdavanja Potvrde (13. studenog 2017.) na računima i novčanim sredstvima ovršenika (ovdje dužnika) evidentirano 0 dana neprekidne blokade, kao i to da nepodmirene obveze iznose 0,00 kn. 
Člankom 128. st. 9. SZ-a propisano je kako će sud obustaviti (stečajni) postupak ako dužnik do završetka prethodnog postupka postane sposoban za plaćanje. 
Kako je dužnik postao sposoban za plaćanje prije završetka prethodnog postupka, to je sud obustavio ovaj stečajni postupak nad dužnikom, radi čega je temeljem citirane odredbe čl. 128. st. 9. SZ-a odlučeno kao u izreci ovog rješenja.
U Splitu 14. studenog 2017. 
SUTKINJA
ANA GOLUB GRUIĆ,v.r.
za točnost otpravka – ovlašteni službenik
Ivana Hajder 
 

POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

